සිංගප්පූරු ඩොලරය
සිංගප්පූරු ඩොලරය හෝ  ඩොලරය  (සලකුණ: $; කේතය: SGD) යනු,  සිංගප්පූරුවේ නිල ව්‍යවහාර මුදල වෙයි. එය සාමාන්‍යයෙන් කෙටි කොට දක්වන්නේ ඩොලර සලකුණ $ භාවිතයෙන් වුවද, විකල්ප වශයෙන් S$ භාවිතා කරනුයේ,  ඩොලරය-භාවිතයෙන් නම් කෙරෙන අනෙකුත් ව්‍යවහාර මුදල් වෙතින් වෙන් කොට හැඳින්වීමටය. එය  ශත සියයකට බෙදා වෙන් කොට ඇත.

ඔවුන්ගේ ව්‍යවහාර මුදල් වන, සිංගප්පූරු ඩොලරය සහ  බෲනයි ඩොලරය, අතර හුවමාරුත්වය, සිංගප්පූරු මූල්‍ය අධිකාරිය සහ බෲනයි මුදල් හා මූල්‍ය සභාව විසින්, තවමත් පවත්වාගෙන යයි. මුදල් හුවමාරුත්ව සම්මුතිය අනුව, බෲනයි රට තුල, ඩොලරය, "ව්‍යවහාර මිල ගණනක්" ලෙස පිළිගනු ලැබේ. මෙලෙසින්ම, බෲනයි ඩොලරයද,  සිංගප්පූරුව තුල ව්‍යවහාර මිල ගණනක් ලෙස පිළිගැනෙයි.

ඉතිහාසය
1845 සහ 1939 අතර, සිංගප්පූරුව භාවිතා කළේ  ස්ට්‍රේට්ස් ඩොලරයයි.  මෙය වෙනුවට  මලයානු ඩොලරය ආදේශවූ අතර,, 1953 වසරෙහි සිට,  මලයා සහ බ්‍රිතාන්‍ය බෝර්නියෝහී ව්‍යවහාර මුදල් කොමසාරිස්වරුන්ගේ මණ්ඩලය විසින් නිකුත් කෙරුණු මලයා සහ බ්‍රිතාන්‍ය බෝර්නියෝ ඩොලරය ආදේශ විය.

1963දී  මලයාසියාව හා එක් වීමෙන් පසුව සිංගප්පූරුව විසින් පොදු ව්‍යවහාර මුදල භාවිතා කරන ලද අතර, 1965දී සිංගප්පූරුව නෙරපාහැරීමෙන් හා මලයාසියාව වෙතින් නිදහස ලැබීමෙන් පසු වසර දෙකක් ගත වෙත්ම, මලයාසියාව, සිංගප්පූරුව හා බෲනයි අතරවූ මූල්‍ය සංගමය බිඳවැටුණි.

1967, අප්‍රේල් 7 දිනදී,  සිංගප්පූරුව විසින් ව්‍යවහාර මුදල් කොමසාරිස් මණ්ඩලය පිහිටවූ අතර  එය විසින් පළමු නෝට්ටු සහ කාසි නිකුත් කෙරිණි.  කෙසේවෙතත්, 1973 වන තුරු, මලයාසියානු රිංගිට්, සිංගප්පූරු ඩොලර සමග හුවමාරු කර ගත හැකිව තුබූ අතර, බෲනයි ඩොලරය හා සමග හුවමාරුත්වය, තවමත් පවත්වා ගෙන යනු ලබයි.

ආශ්‍රිත